അഞ്ച് വര്ഷം ഭാരവാഹികളായവരെ വീണ്ടും പരിഗണിക്കില്ലെന്ന് കെപിസിസി പിന്നാലെ ജനറല് സെക്രട്ടറി ജി രതികുമാറിന്റെ രാജി സംഘടനാ പ്രവര്ത്തനത്തില് അതൃപ്തി പ്രകടിപ്പിച്ച് നേരെ പോയത് എകെജി സെന്ററിലേക്ക് തിരുവനന്തപുരം: കോണ്ഗ്രസില് പുനഃസംഘടനയുടെ സമയമാണ്. ഡിസിസി പുനഃസംഘടനയോടെ തന്നെ അതൃപ്തരായ ഒരു വിഭാഗം കോണ്ഗ്രസ് നേതൃത്വത്തിന് വെല്ലുവിളിയാകുകയാണ്. ഡിസിസിയില് സ്ഥാനം കിട്ടാത്തവരുടെ പ്രതീക്ഷ കെപിസിസിയില് എങ്കിലും സ്ഥാനം ലഭിക്കും എന്നതാണ്. ഈ പ്രതീക്ഷയില് ഇരിക്കുന്ന കോണ്ഗ്രസ് നേതാക്കളുടെ മോഹം കെടുത്തുന്നതായിരുന്നു ഇന്ന് കെപിസിസി കൈക്കൊണ്ട തീരുമാനം. പുനഃസംഘടനയില് അഞ്ച് വര്ഷം ഭാരവാഹികളായവരെ പരിഗണിക്കേണ്ടതില്ലെന്നാണ് നേതൃത്വത്തിലെ ധാരണ ഉണ്ടാക്കിയത്. നിലവില് ജനപ്രതിനിധികളായ നേതാക്കളേയും കെപിസിസി ഭാരവാഹിത്വത്തില് നിന്നും ഒഴിവാക്കും. കെപിസിസി അധ്യക്ഷന് കെ.സുധാകരന്, പ്രതിപക്ഷ നേതാവ് വിഡി സതീശന്, ഉമ്മന് ചാണ്ടി, രമേശ് ചെന്നിത്തല എന്നിവര് നടത്തിയ ചര്ച്ചയിലാണ് മാനദണ്ഡം സംബന്ധിച്ച ധാരണയില് എത്തിത്. ഇതിന് പിന്നാലെയാണ് അനില് കുമാറിന് പിന്നാലെയുള്ള ഒരു രാജി കൂടി ഉണ്ടായിരിക്കുന്നത്. കെപിസിസി ജനറല് സെക്രട്ടറിയായിരുന്ന രതികുമാറാണ് ഞൊടയിടയില് രാജിവെച്ച് സിപിഎമ്മില് എത്തിയത്. രാജി വെച്ച ശേഷം രതികുമാര് നേരെ പോയത് എകെജി സെന്ററിലേക്കാണ്. അവിടെ കോടിയേരി ബാലകൃഷ്ണനെ കണ്ടു. ചുവന്ന ഷാള് അണിയിച്ചു കൊണ്ട് കോടിയേരി രതികുമാറിനെ സ്വീകരിക്കുകയും ചെയ്തു. എല്ലാം അതിവേഗത്തിലായിരുന്നു. കോണ്ഗ്രസ് നേതാവായ രതികുമാര് ചുരുങ്ങിയ സമയം കൊണ്ട് സഖാവായി മാറി. സംഘടനാപരമായ വിഷയങ്ങളിലുള്ള അതൃപ്തിയാണ് രാജിക്ക് കാരണമെന്നാണ് രതികുമാറിന്റെ വാദം. പുനഃസംഘടയില് രാജി കിട്ടില്ലെന്ന ഉറപ്പാണ് രതികുമാറിന്റെ രാജിയിലേക്ക് നയിച്ചതെന്ന് ഉറപ്പാണ്. രാജിക്കാര്യം വ്യക്തമാക്കിക്കൊണ്ട് അദ്ദേഹം കെപിസിസി. അധ്യക്ഷന് അയച്ച കത്ത് പുറത്തെത്തി. നാല്പ്പതുവര്ഷമായി കോണ്ഗ്രസിനു വേണ്ടി പ്രവര്ത്തിക്കുന്നയാളാണെന്നും സംഘടനാപരമായ പല വിഷയങ്ങളും നേരിട്ടറിയിക്കാന് പലതവണ ശ്രമിച്ചിട്ടും കഴിഞ്ഞില്ലെന്നും രാജിക്കത്തില് രതികുമാര് വ്യക്തമാക്കുന്നു. കെപിസിസി. പുനഃസംഘടനയ്ക്കു ശേഷം വന്നിട്ടുള്ള പാര്ട്ടിയിലെ നിലപാടുകളാണ് രതികുമാറിന്റെ രാജിക്കു കാരണമായിരിക്കുന്നത്. പാര്ട്ടി പുനഃസംഘടനയ്ക്ക് പുതിയ മാനദണ്ഡങ്ങള് നിശ്ചയിച്ചപ്പോള്ത്തന്നെ, പുതിയ നേതൃത്വത്തിന്റെ പലരീതികളോടും പൊരുത്തപ്പെട്ടു പോകാന് സാധിക്കാത്തതാണ് രാജിയില് കലാശിച്ചത്. കെ. കരുണാകരന്റെ കാലം മുതല്തന്നെ കെപിസിസി. ജനറല് സെക്രട്ടറിയായി പ്രവര്ത്തനം ആരംഭിച്ചയാളാണ് രതികുമാര്. ഐ ഗ്രൂപ്പിനോടും കരുണാകരനോടും ഒപ്പംനിന്നിരുന്ന പ്രവര്ത്തനമായിരുന്നു ഇദ്ദേഹത്തിന്റേത്. എന്നാല് പുതിയ നേതൃത്വം വന്നതിനു ശേഷം, അദ്ദേഹവുമായി കൂടിക്കാഴ്ച നടത്താനോ സംസാരിക്കാനോ ഉള്ള അവസരം ലഭിക്കുന്നില്ലെന്നുള്ള പരാതി രതികുമാര് ഉന്നയിച്ചിരുന്നു. ഇതും പാര്ട്ടി വിടാന് കാരണമായിട്ടുണ്ട്. കെപിസിസിയുടെ അവസ്ഥ ഉപ്പുചാക്ക് വെള്ളത്തില് വച്ചതു പോലെയാണെന്നും കോണ്ഗ്രസ് വിട്ടവര് സിപിഎമ്മില് ചേര്ന്നത് പാര്ട്ടിയുടെ പൊതുസ്വീകാര്യത വര്ദ്ധിച്ചതിന് തെളിവാണെന്നും കോടിയേരി ബാലകൃഷ്ണന് പറഞ്ഞു. കോണ്ഗ്രസ് ഹൈക്കമാന്ഡ് സംഘപരിവാര് കക്ഷികള്ക്കുവേണ്ടിയാണ് പ്രവര്ത്തിക്കുന്നതെന്നും രതികുമാര് ആരോപിച്ചു. എഐസിസി ജനറല് സെക്രട്ടറിയായി കെ സി വേണുഗോപാല് ചുമതലയേറ്റതിനുശേഷം ഹെക്കമാന്ഡ് സംഘപരിവാര് കക്ഷികള്ക്കുവേണ്ടിയാണ് പ്രവര്ത്തിക്കുന്നത്. ദേശീയ തലത്തിലേയും സംസ്ഥാനങ്ങളിലെയും പ്രവര്ത്തനങ്ങള് അതാണ് തെളിയിച്ചുകൊണ്ടിരിക്കുന്നത്. ഇക്കാരണത്താലാണ് താന് മതേതര പ്രസ്ഥാനമായ സിപിഐഎമ്മിനൊപ്പം ചേരാന് തീരുമാനമെടുത്തതെന്നും രതികുമാര് വ്യക്തമാക്കി. കോണ്ഗ്രസിന്റെ തകര്ച്ചയ്ക്കുകാരണം കഴിഞ്ഞ കുറച്ചുകാലങ്ങളായി പാര്ട്ടിക്കുള്ളില് നടക്കുന്ന ചില പ്രവണതകളാണ്. കെ സി വേണുഗോപാലും കെ സുധാകരനും കൊടിക്കുന്നില് സുരേഷും ചേര്ന്ന് കേരളത്തിലെ പാര്ട്ടിയുടെ ജനാധിപത്യം തകര്ക്കുന്നത് കണ്ടാണ് താന് കോണ്ഗ്രസ് വിട്ടത്. എ കെ ആന്റണിയും കെ കരുണാകരനും രണ്ട് ധ്രുവങ്ങളില് നിന്ന കാലത്തുപോലും എല്ലാവരെയും ഒന്നിച്ചുകൊണ്ടുപോകാനുള്ള ശേഷി ഹൈക്കമാന്ഡിനുണ്ടായിരുന്നു. എന്നാലിന്ന് ഹൈക്കമാന്ഡ് ഒരു വ്യക്തയില് ചുരുങ്ങി. അത് സംഘപരിവാര് കക്ഷികള്ക്കുവേണ്ടിയാണ് പ്രവര്ത്തിക്കുന്നത്. ജി 23 ഉയര്ത്തിയ ആരോപണങ്ങള് ഇത് വ്യക്തമാക്കുന്നതാണ്. ഈ ജനാധിപത്യ വിരുദ്ധതയാണ് കോണ്ഗ്രസ് വിടാന് കാരണമായതെന്നും രതികുമാര് മാധ്യമങ്ങളോട് പറഞ്ഞു. എകെജി സെന്ററില് നടന്ന സ്വീകരണത്തിന് പിന്നാലെ മാധ്യമങ്ങളോട് സംസാരിക്കുകയായിരുന്നു ജി രതികുമാര്. കെപിസിസി സെക്രട്ടറിയും നെടുമങ്ങാട് മണ്ഡലത്തിലെ നിയമസഭാ സ്ഥാനാര്ത്ഥിയുമായിരുന്ന പി.എസ്. പ്രശാന്താണ് ആദ്യം കോണ്ഗ്രസില് നിന്ന് രാജിവച്ചത്. അടുത്തകാലം വരെ കെപിസിസിയുടെ സംഘടനാ ജനറല്സെക്രട്ടറിയായിരുന്ന കെ.പി. അനില്കുമാര് ഇന്നലെയാണ് പാര്ട്ടി വിട്ടത്. ഡി.സി.സി അദ്ധ്യക്ഷന്മാരുടെ നിയമനത്തെ ചൊല്ലിയുയര്ന്ന കലാപം ഒരുവിധം അടങ്ങിയതില് നേതൃത്വം ആശ്വാസം കൊള്ളുമ്ബോഴാണ് നേതാക്കന്മാരുടെ രാജി തുടരുന്നത്. ഇത് പാര്ട്ടി നേതൃത്വം ഞെട്ടലോടെയാണ് കാണുന്നത്. ഡി.സി.സി അദ്ധ്യക്ഷന്മാരുടെ നിയമനത്തില് അസംതൃപ്തിയുള്ളവര്ക്ക് ഇനിയും പാര്ട്ടി വിട്ടു പോകാന് രാജികള് പ്രചോദനമാകുമോ എന്നാണ് നേതൃത്വത്തിന്റെ പ്രധാന പേടി. Stories you may Like